text: Borgmester: Grænsekontrollen skal afskaffes hurtigst muligt
  21 oktober 2016 kl. 08.57
  Torsdag aften godkendte EU den interne grænsekontrol, der foregår flere steder i EU. Borgmester Thomas Andresen (V) mener stadig, at grænsekontrollen bør afskaffes.
  EU godkendte i går aftes brug af intern grænsekontrol, så længe der ikke er styr på EU's ydre grænser. Thomas Andresen (V), borgmester i Aabenraa Kommune, har tidligere udtalt, at grænsekontrollen bør afskaffes, fordi stikprøvekontrollen ikke nytter noget. Og den holdning har han stadig, selvom EU nu godkender grænsekontrollen.
  - Jeg mener det samme som før: Grænsekontrollen bør afskaffes så hurtigt som muligt, siger Thomas Andresen til TV SYD.
  Thomas Andresen (V), borgmester i Aabenraa Kommune: "Grænsekontrollen bør afskaffes så hurtigt som muligt"
  - Man skal selvfølgelig have styr på de ydre grænser, men det indre marked er så vigtigt for EU, at man ikke må miste troen på det, siger Thomas Andresen. 
  Grænsekontrollen gælder foreløbigt indtil den 12. november i år.
  
  